PMIndiaData/PMIndiaSum huggingface dataset:
“வாடகைத் தாய் (ஒழுங்குமுறை) மசோதா, 2016” அறிமுகம் செய்ய மத்திய அமைச்சரவை ஒப்புதல்

பிரதம மந்திரி திரு நரேந்திர மோடி தலைமையில் கூடிய மத்திய அமைச்சரவை, “வாடகைத் தாய் (ஒழுங்குமுறை) சட்ட மசோதா, 2016”-ஐ அறிமுகம் செய்ய தனது ஒப்புதலை வழங்கியது. இந்த மசோதா, தேசிய அளவில் தேசிய வாடகைத் தாய் வாரியம் மற்றும் மாநிலம் மற்றும் யூனியன் பிரதேசங்கள் அளவில், மாநில வாடகைத் தாய் வாரியங்கள் மற்றும் தக்க அமைப்புகளை ஏற்படுத்தி, இந்தியாவில் வாடகைத் தாய் பயன்படுத்துவதை ஒழுங்குப்படுத்தும். இதன் மூலம் பண்புநெறி சார்ந்த வாடகைத்தாய் அமர்த்த விரும்பும் திருமணமாகி குழந்தையற்ற அனைத்து தம்பதிகளும் பயனடையாவார்கள். மேலும், வாடகைத் தாய்கள் மற்றும் அதன் மூலம் பிறந்த குழந்தைகளின் உரிமைகள் பாதுகாக்கப்படும். இந்த மசோதா ஜம்மு மற்றும் காஷ்மீர் மாநிலம் தவிர, இந்தியாவின் அனைத்து பகுதிகளுக்கும் பொருந்தும். நாட்டின் வாடகைத் தாய் சேவைகளை ஒழுங்குமுறைப்படுத்துவதே இந்த சட்டத்தின் முக்கிய பயனாகும். மனித கருவின் ஆரம்ப நிலை மற்றும் கருப்பைகள் ஆகியவற்றின் விற்பனை மற்றும் வாங்குதல் உள்ளிட்ட வணிகரீதியான வாடகைத் தாய் அமர்த்தப்படுவதை தடுக்கப்படுவதுடன், பண்புநெறி சார்ந்த வாடகைத்தாய் அமர்த்த விரும்பும் திருமணமாகி குழந்தையற்ற தம்பதிகளின் தேவைகள், குறிப்பிட்ட காரணங்களுக்கான சில நிபந்தனைகளை நிறைவேற்றுவதன் மூலம் அனுமதிக்கப்படும். அதே போன்று, வாடகைத்தாய் அமர்த்துவதில் பின்பற்றப்படும் பண்புநெறியற்ற நடைமுறைகளை கட்டுப்படுத்துவதுடன், வணிகரீதியிலான வாடகைத் தாய் அமர்த்துவதை தடுப்பதையும், வாடகைத் தாய் அம்மாக்கள் மற்றும் வாடகைத் தாய் மூலம் பிறந்த குழந்தைகள் ஏமாற்றப்படுவதையும் தடுக்கும். இந்த வரைவு மசோதாவில் எந்தவித நிரந்தர கட்டடங்கைளை உருவாக்க திட்டமிடப்படவில்லை. தவிரவும் எந்த புதிய பணியிடங்களும் ஏற்படுத்தவும் திட்டமில்லை. இந்த வரைவு சட்டம், உரிய முறையில் வரைமுறைகளை செயல்படுத்துவதற்கு முக்கியத்துவம் அளிக்கும்போதும், தேசிய மற்றும் மாநிலங்களில் தற்போது நடைமுறையில் உள்ள வரைமுறைகளுக்கு அதிகளவில் எதிராக அமையாது. அதற்கேற்ப, தேசிய மற்றும் மாநில அரசுகளின் வழக்கமான வரவு செலவுத் திட்டத்தில் தேசிய மற்றும் மாநில வாடகைத் தாய் வாரியங்கள் மற்றும் தக்க அமைப்புகள் கூட்டம் தவிர வேறு எவ்வித நிதியும் தேவைப்படாது. பின்னணி: பல்வேறு நாடுகளை சேர்ந்த தம்பதிகளுக்கு இந்தியா வாடகைத் தாய்களின் இருப்பிடமாக உருவாகி இருப்பதுடன், பண்புநெறியற்ற நடைமுறைகள், வாடகைத் தாய்கள் ஏமாற்றப்படுதல், வாடகைத் தாய்கள் மூலம் குழந்தைகளை கைவிடுதல் மற்றும் மனித கருவின் ஆரம்ப நிலை மற்றும் கருப்பைகள் ஆகியவறை ஏற்றுமதி செய்யும் இடைதரகர்களின் மோசடிகள் போன்று பல சம்பவங்கள் நடைபெறுவதாக கூறப்படுகின்றன. கடந்த சில வருடங்களாக, பல்வேறு அச்சு மற்றும் மின்னணு ஊடகங்களில் இந்தியாவில் உள்ள வணிகரீதியான வாடகைத் தாய் அமர்த்துவது குறித்து பரவலாக கண்டனம் தெரிவிக்கப்படுவதோடு, வணிகரீதியான வாடகைத் தாய் தடை செய்யப்பட வேண்டும் என்றும் பண்புநெறி சார்ந்த பொதுநல வாடகைத் தாய் அமர்த்துவதை அறிமுகப்படுத்த வேண்டும் என்றும் முக்கியத்துவம் அளித்து தெரிவித்து வருகின்றன. இந்திய சட்ட ஆணையத்தின் 228வது அறிக்கையிலும், வணிகரீதியான வாடகைத் தாய் தடை செய்யப்பட வேண்டும் என்றும் தேவைப்படும் இந்திய தம்பதிகளுக்கு பண்புநெறி சார்ந்த பொதுநல வாடகைத் தாய் அறிமுகப்படுத்த வேண்டும் என்றும் பரிந்துரைக்கப்பட்டு உள்ளது.
உதய்ப்பூரில் பேருந்து விபத்தில் உயிரிழப்புகள் ஏற்பட்டதற்கு பிரதமர் துயரம்

உதய்ப்பூரில் நடந்த பேருந்து விபத்தில் உயிரிழப்புகள் ஏற்பட்டதற்காக பிரதமர் திரு.நரேந்திர மோடி ஆழ்ந்த துயரத்தை வெளிப்படுத்தியுள்ளார். உயிரிழந்தவர்களின் குடும்பத்தினருக்கு தனது இரங்கலையும் பிரதமர் தெரிவித்துள்ளார். உதய்ப்பூரில் நடந்த விபத்தில் காயமடைந்தவர்கள் விரைந்து உடல்நலம் தேறிவருவதற்கு தனது வாழ்த்துக்களையும் பிரதமர் தெரிவித்துக் கொண்டுள்ளார்.
காமன்வெலெத் விளையாட்டு போட்டியில் ஆடவர் குத்துச்சண்டை போட்டியில் 51 கிலோ எடைப் பிரிவில் தங்கப் பதக்கம் வென்ற அமித் பங்கலுக்கு பிரதமர் வாழ்த்து

2022 ஆம் ஆண்டு காமன்வெல்த் விளையாட்டுப் போட்டியில் ஆடவர் குத்துச்சண்டை போட்டியில் 51 கிலோ எடைப்பிரிவில் தங்கப் பதக்கம் வென்ற அமித் பங்கலுக்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் டுவிட்டரில் கூறியிருப்பதாவது; “நமது பதக்கங்களின் எண்ணிக்கையில் ஒரு மதிப்புமிக்க கூடுதலுக்காக, பிரகாசமான வாய்ப்பு கொண்ட அமித் பங்கலுக்கு நன்றி. அவர் மிகவும் போற்றப்படும் நமது திறமையான குத்துச்சண்டை வீரர்களில் ஒருவர், அவர் சிறந்த திறமையை வெளிப்படுத்தினார். தங்கப்பதக்கம் வென்றதற்காக அவரை வாழ்த்துகிறேன், மேலும் அவர் எதிர்காலத்தில் சிறந்து விளங்க வாழ்த்துகிறேன். #Cheer4India” •••••••••••••
கொடி நாளை முன்னிட்டு பிரதமர் பாதுகாப்புப் படையினருக்கு நன்றி தெரிவித்தார்

பிரதமர் திரு.நரேந்திர மோடி, கொடி நாளான இன்று பாதுகாப்புப் படையினருக்கு நன்றி தெரிவித்துள்ளார். அவர் பகிர்ந்துள்ள டுவிட்டர் பதிவில், “நமது பாதுகாப்புப் படையினருக்கும், அவர் தம் குடும்பத்தினருக்கும் நன்றி தெரிவிக்கும் நாளாக கொடி நாள் விளங்குகிறது. அவர்களின் வீரமிக்க பணியையும், சுயநலமற்ற தியாகத்தையும் எண்ணி இந்தியா பெருமிதம் கொள்கிறது. நமது பாதுகாப்புப் படையினரின் நலனுக்காக உங்களின் பங்களிப்பை அளியுங்கள். இந்தச் செயல், நமது வீரமிக்க பாதுகாப்புப் படையினருக்கும், அவர்களது குடும்பத்தினருக்கும் உதவும்” என்று கூறியுள்ளார்.
அகமதாபாத்தில்  சபர்மதி ஆற்று அருகில் நடைபெற்ற காதி உத்சவத்தில் பிரதமர் பங்கேற்பு

அகமதாபாத்தில் சபர்மதி ஆற்று அருகில் நடைபெற்ற காதி உத்சவத்தில் பிரதமர் திரு நரேந்திர மோடி இன்று கலந்து கொண்டார். குஜராத் முதல்வர் திரு புபேந்திர பட்டேல், நாடாளுமன்ற உறுப்பினர் திரு சி ஆர். பாட்டில், மாநில அமைச்சர்கள் மற்றும் பலர் நிகழ்ச்சியில் கலந்து கொண்டார்கள். நிகழ்ச்சியில் பேசிய பிரதமர், சக்கரத்துடனான தனிப்பட்ட தொடர்பை நினைவு கூர்ந்துடன், இளம் பருவத்தில் தமது தாய் சக்கரத்தைப் பயன்படுத்திய நிகழ்வுகளையும் குறிப்பிட்டார். “சுதந்திரம் அடைந்து 75 ஆண்டுகளான நிலையில் 7500 சகோதரிகளும் மகள்களும் இணைந்து சக்கரத்தில் நூல் லூற்ப செய்து சரித்திரம் படைத்துள்ளதால் சபர்மதிகர் இன்று புண்ணியமாக மாறியுள்ளது”, என்று அவர் கூறினார். இன்று அவர் திறந்து வைத்த அடல் பாலத்தின் தொழில்நுட்பம் மற்றும் வடிவமைப்பின் சிறந்த செயல்திறனை பிரதமர் குறிப்பிட்டுப் பேசினார். குஜராத் மக்களால் பெரிதும் நேசிக்கப்பட்டு, மதிக்கப்பட்ட திரு அடல் பிகாரி வாஜ்பாய்க்கு இந்த பாலத்தை அர்ப்பணிப்பதாக அவர் தெரிவித்தார். “அடல் பாலம், சபர்மதி ஆற்றின் இரு கறைகளையும் இணைப்பது மட்டுமல்லாமல், வடிவமைப்பு மற்றும் புதுமைகளின் முன்னோடியாகவும் திகழ்கிறது. குஜராத்தின் புகழ்பெற்ற காத்தாடி திருவிழாவில் அதன் வடிவமைப்பிற்கும் அதிக கவனம் செலுத்தப்படுகிறது”, என்றார் அவர். இல்லந்தோறும் மூவர்ண கொடி ஏற்றும் இயக்கம் இந்தியாவில் உற்சாகமாக கடைபிடிக்கப்பட்டதை பிரதமர் திரு மோடி சுட்டிக் காட்டினார். “சுதந்திர இயக்கத்தில் காதியின் இழை ஒன்று ஆற்றல் சக்தியாக செயல்பட்டு, அடிமைத்தனத்தின் சங்கிலியை உடைத்து எறிந்ததற்கு வரலாறு சான்று படைக்கிறது”, என்று பிரதமர் கூறினார். காதியின் அதே இழை, வளர்ந்த இந்தியா என்ற வாக்குறுதியை நிறைவேற்றுவதற்கும், அதன் மூலம் தற்சார்பு இந்தியா என்ற கனவை நிறைவேற்றுவதற்கும் உத்வேகமாக அமையும் என்று அவர் மேலும் தெரிவித்தார். “காதி போன்ற பாரம்பரிய ஆற்றல் சக்தி நம்மை புதிய உச்சத்திற்கு கொண்டு செல்லும்”, என்று அவர் கூறினார். இந்த காதி உத்சவம், சுதந்திர இயக்கத்தின் உணர்வையும் வரலாற்றையும் புதுப்பிக்கும் முயற்சியாகவும், புதிய இந்தியாவின் தீர்மானங்களை அடைவதற்கான உத்வேகமாகவும் அமைந்துள்ளது என்று அவர் குறிப்பிட்டார். தூர்தர்ஷன் தொலைக்காட்சியில் ஒளிபரப்பப்படும் ஸ்வராஜ் தொடரை பார்க்குமாறு மக்களுக்கு அவர் வேண்டுகோள் விடுத்தார். சுதந்திரத்திற்காக நமது மூதாதையர்கள் வெளிப்படுத்திய தியாகங்களைப் புரிந்து கொள்வதற்கு அனைவரும் குடும்பத்துடன் இதனைக் காண வேண்டும் என்று அவர் வலியுறுத்தினார்.
ஆசிரியர்கள் மாநாட்டின் தொடக்க விழாவில், செப்டம்பர் 7ம் தேதி பிரதமர் உரையாற்றுகிறார்

ஆசிரியர்கள் மாநாட்டின் தொடக்க விழாவில் பிரதமர் திரு நரேந்திர மோடி, 2021 செப்டம்பர் 7ம் தேதி காலை 11 மணிக்கு காணொலி காட்சி மூலம் உரையாற்றுகிறார். இந்நிகழ்ச்சியின்போது, கல்வித்துறையில், பல முக்கிய நடவடிக்கைகளை, அவர் தொடங்கி வைக்கிறார். இந்திய சைகை மொழி அகராதி (உலகளாவிய கற்றல் வடிவமைக்கு ஏற்ப காது கேளாதோருக்கான ஆடியோ மற்றும் சைகை மொழியுடன் கூடிய வீடியோ), பேசும் புத்தகங்கள் (பார்வையற்றவர்களுக்கான ஆடியோ புத்தகங்கள்) , சிபிஎஸ்இ–யின் பள்ளி தர உறுதி மற்றும் மதிப்பீட்டு கட்டமைப்பு, நிபுன் பாரத் மற்றும் வித்யாஞ்சலி இணையதளத்துக்கான (கல்வி தன்னார்வலர்கள்/ நன்கொடையாளர்கள்/சிஎஸ்ஆர் பங்களிப்பாளர்களுக்கு உதவுவதற்காக) நிதிஷிதா ஆசிரியர் பயிற்சித் திட்டம் ஆகியவற்றை பிரதமர் தொடங்கி வைக்கிறார். ஆசிரியர் விழா-2021-ன் நோக்கம், "தரமான மற்றும் நிலையான பள்ளிகள்: இந்தியாவில் உள்ள பள்ளிகளிலிருந்து கற்றல்" ஆகியவை ஆகும். இந்த விழா, அனைத்து மட்டத்திலும் கல்வி தொடர்வது மட்டும் அல்லாமல், நாடு முழுவதும் உள்ள பள்ளிகளில் அனைத்தும் உள்ளடங்கிய நடைமுறைகள் மற்றும் நிலைத்தன்மையை உறுதி செய்ய புத்தாக்க நடைமுறைகளை ஊக்குவிக்கும். இந்நிகழ்ச்சியில் மத்திய கல்வி அமைச்சர் மற்றும் கல்வித்துறை இணையமைச்சர்கள் பங்கேற்பர். —–
சுவாமி விவேகானந்தர் பிறந்த தினத்தை முன்னிட்டு பிரதமர் அஞ்சலி

சுவாமி விவேகானந்தர் பிறந்த தினத்தை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார். “நாம் அனைவரும் சுவாமி விவேகானந்தருக்கு அஞ்சலி செலுத்துவோம். மேலும் பலதலைமுறைகளின் எண்ணங்களை சீர்செய்யும் அவரது சக்தி வாய்ந்த எண்ணங்கள் மற்றும் கொள்கைகளை நினைவு கொள்வோம்”, என்று பிரதமர் கூறினார்.
ஆயுஷ்மான் பாரத் திட்டத்திற்கு  குடிமக்களின் வரவேற்பை பிரதமர் பகிர்ந்துள்ளார்

இந்திய குடிமக்கள் அனைவருக்கும் ரூ.5 லட்சம் சுகாதார காப்பீடு வழங்கும் ஆயுஷ்மான் பாரத் திட்டத்திற்கு குடிமக்களின் வரவேற்பை பிரதமர் திரு நரேந்திர மோடி பகிர்ந்துள்ளார். இந்தத் திட்டத்தின் பயன்கள் இந்தியா முழுவதும் கிடைக்கும் என்று பிரதமர் தெரிவித்துள்ளார். குடிமக்களில் ஒருவரின் ட்விட்டரை மேற்கோள் காட்டி பிரதமர் வெளியிட்டிருக்கும் ட்விட்டர் செய்தியில் கூறியிருப்பதாவது; “இந்தத் திட்டத்தின் பயனை இந்தியா முழுவதும் உள்ளவர்கள் பெற முடியும் என்பது சம அளவிற்கு மிகவும் முக்கியமானதாகும்”.
மிலாது நபி பண்டிகையை முன்னிட்டு நாட்டு மக்களுக்கு பிரதமர் வாழ்த்து

மிலாது நபி நன்னாளில் இப்பண்டிகையைக் கொண்டாடும் நாட்டு மக்கள் அனைவருக்கும் பிரதமர் திரு.நரேந்திர மோடி வாழ்த்து தெரிவித்துள்ளார். “மிலாது நபி வாழ்த்துக்கள். மதிப்பிற்குரிய முகமது நபி-யின் (சமாதானம் உன்னோடு இருப்பதாக) போதனைகளை நாம் நினைவுகூர்வதுடன், உலகெங்கிலும் நல்லிணக்கம், சகோதரத்துவம் மற்றும் அமைதி நிலவ பிரார்த்திப்போம்” என்று பிரதமர் தெரிவித்துள்ளார்.
அன்னை துர்க்காவின் நான்காவது வடிவமான அன்னை குஷ்மாண்டாவை பிரதமர் வணங்கினார்

நவராத்திரியையொட்டி அன்னை துர்க்காவின் நான்காவது வடிவமான அன்னை குஷ்மாண்டாவின் அருள் அனைவருக்கும் கிடைக்க வேண்டும் என பிரதமர் திரு.நரேந்திர மோடி விருப்பம் தெரிவித்துள்ளார். தேவியிடம் செய்த பிரார்த்தனைகளையும் பிரதமர் பகிர்ந்து கொண்டுள்ளார். ட்வி்ட்டரில் பிரதமர் தெரிவித்துள்ளதாவது: “நவராத்திரியான இன்று அன்னை துர்க்கை தேவியின் பாதங்களுக்கு நமஸ்காரங்கள்! அன்னை குஷ்மாண்டாவின் ஆசியுடன் அனைவரின் வாழ்வும் மகிழ்ச்சியும், செழிப்பும் நிறைந்ததாக இருக்கட்டும். இதுவே எனது விருப்பம்..”
பாகிஸ்தான் வெள்ளத்தில் பலியானவர்களுக்கு பிரதமர் மோடி இரங்கல்

பாகிஸ்தான் மழை, வெள்ளத்தில் உயிரிழந்தவர்களுக்கு பிரதமர் திரு.நரேந்திர மோடி ஆழ்ந்த இரங்கலை தெரிவித்துள்ளார். அவர் தனது ட்விட்டர் பதிவில் தெரிவித்திருப்பதாவது, “பாகிஸ்தானில் வெள்ளத்தால் ஏற்பட்ட பேரழிவைக் கண்டு மிகவும் வேதனையடைகிறேன். இந்த இயற்கை பேரிடரால் உயிரிழந்த, காயமடைந்த, பாதிக்கப்பட்ட அனைவருக்கும் எனது இதயப்பூர்வமான இரங்கலை தெரிவித்துக் கொள்கிறேன். விரைவில் இயல்புநிலை திரும்பும் என்றும் நம்புகிறேன்”.
இத்தாலியின் ரோம் நகரில் உள்ள உணவு மற்றும் வேளாண் நிறுவனத்தின் தலைமையகத்தில் நடைபெற்ற சர்வதேச சிறுதானியங்கள் ஆண்டின் துவக்க விழாவில் பிரதமரின் செய்தி

இத்தாலி நாட்டின் ரோம் நகரில் உள்ள உணவு மற்றும் வேளாண் நிறுவனத்தின் தலைமையகத்தில் நடைபெற்ற சர்வதேச சிறுதானியங்கள் ஆண்டின் துவக்க விழாவில் பிரதமர் திரு நரேந்திர மோடி விடுத்திருந்த செய்தி பகிரப்பட்டது. இந்தியாவின் சார்பாக இந்த விழாவில் கலந்து கொண்ட மத்திய வேளாண்மை மற்றும் விவசாயிகள் நல இணையமைச்சர் திருமிகு ஷோபா கரண்ட்லாட்ஜே, பிரதமரின் செய்தியை வாசித்தார். பிரதமரின் தொலைநோக்குப் பார்வை மற்றும் முன்முயற்சியின் காரணமாக 70-க்கும் மேற்பட்ட நாடுகளின் ஒத்துழைப்போடு 2023- ஆம் ஆண்டை சர்வதேச சிறுதானியங்கள் ஆண்டாக ஐக்கிய நாடுகள் பொது சபை அறிவித்தது. மனிதர்கள் முதலில் பயிரிட்ட பயிர்களுள் சிறுதானியங்களும் அடங்கும் என்றும், அதில் முக்கிய ஊட்டச்சத்துக்கள் அனைத்தும் நிறைந்திருப்பதாகவும் தமது செய்தியில் குறிப்பிட்ட பிரதமர், எதிர்கால உணவாக சிறுதானியங்களை மாற்றுவதன் அவசியத்தையும் வலியுறுத்தினார். “நூற்றாண்டில் ஒரு முறை நிகழும் பெருந்தொற்றும், அதிகரித்து வரும் உலகளாவிய பிரச்சனைகளும் உணவு பாதுகாப்புக்கு அச்சுறுத்தலாக இருக்கிறது. பருவநிலை மாற்றமும் உணவு இருப்பில் தாக்கத்தை ஏற்படுத்தக் கூடும். அதுபோன்ற சூழலில் சிறுதானியங்களுடன் சம்பந்தப்பட்ட உலகளாவிய இயக்கம் முக்கிய முயற்சியாக இருக்கும்”, என்று அவர் தெரிவித்தார். “நுகர்வோருக்கும், பயிரிடுவோருக்கும் பருவ நிலை பிரச்சனைக்கும் சிறுதானியங்கள் மிகச்சிறந்தது. நுகர்வோருக்கு தேவையான சமமான ஊட்டச்சத்து அதில் நிறைந்துள்ளது. குறைவான தண்ணீர் தேவைப்படுவதாலும், இயற்கை வேளாண்மைக்கு உகந்ததாக விளங்குவதாலும், அவற்றை பயிரிடுபவர்களும் பயனடைகின்றனர். நமது சுற்றுச்சூழலும் பெருமளவு பயனடைகிறது. ‘சிறுதானியங்களில் முழு கவனம் செலுத்தப்படுவது' குறித்த விழிப்புணர்வை உருவாக்குவது இந்த இயக்கத்தின் முக்கிய நோக்கம். நிறுவனங்களும், தனி நபர்களும் பெருமளவில் தாக்கத்தை ஏற்படுத்தலாம். சர்வதேச சிறுதானியங்கள் ஆண்டு, பாதுகாப்பான, நிலையான மற்றும் ஆரோக்கியமான எதிர்காலத்தை நோக்கிய பெருந்திரள் இயக்கத்தின் தொடக்கமாக அமையும் என்று நான் நம்புகிறேன்”, என்று பிரதமர் திரு நரேந்திர மோடி தமது செய்தியில் தெரிவித்தார்.
ஜி20 தலைவர்கள் உச்சிமாநாட்டுக்கு இடையே, பிரான்ஸ் அதிபர் மற்றும் பிரதமர் இருதரப்பு சந்திப்பு

இத்தாலியின் ரோம் நகரில் 2021 அக்டோபர் 30ம் தேதி நடந்த ஜி20 உச்சிமாநாட்டுக்கு இடையே பிரதமர் திரு நரேந்திர மோடி, பிரான்ஸ் அதிபர் மேதகு திரு இம்மானுவேல் மேக்ரனுடன் இருதரப்பு கூட்டம் நடத்தினார். இந்தியா-பிரான்ஸ் இடையே நிலவும் யுக்திசார்ந்த ஒத்துழைப்புகளின் நிலவரம் குறித்து இரு தலைவர்களும் திருப்தி தெரிவித்தனர். கடந்த செப்டம்பர் மாதம் வெளியிடப்பட்ட ஐரோப்பிய ஒன்றியத்தின் இந்ததோ-பிசிபிக் யுக்தியை பிரதமர் வரவேற்றார் மற்றும் இதற்காக பிரான்ஸ் முக்கிய பங்காற்றியதற்காக பிரான்ஸ் அதிபருக்கு நன்றி தெரிவித்தார். இந்தோ-பசிபிக் விஷயத்தில் ஒத்துழைப்புடன் செயல்படவும் மற்றும் இப்பகுதியில் தடையற்ற, திறந்தவெளி மற்றும் விதிமுறைகள் அடிப்படையிலான ஒழுங்கை ஏற்படுத்துவதில் புதிய வழிமுறைகளை காணவும் தங்களின் அர்ப்பணிப்பை மீண்டும் உறுதி செய்தனர். நடைபெறவுள்ள சிஓபி26 மாநாடு மற்றும் பருவநிலைக்கான நிதி விஷயங்களின் கவனம் செலுத்துவதன் அவசியம் குறித்தும் இரு தலைவர்களும் ஆலோசித்தனர். கூடிய விரைவில் இந்தியா வர, பிரான்ஸ் அதிபர் மேக்ரானுக்கு, பிரதமர் அழைப்பு விடுத்தார்.
பிரதமர் நரேந்திர மோடி மற்றும் டென்மார்க் பிரதமர் மெட்டே பிரடெரிக்சென் இடையே மெய்நிகர் மாநாடு

பிரதமர் திரு நரேந்திர மோடி மற்றும் டென்மார்க் பிரதமர் மெட்டே பிரடெரிக்சென் இடையேயான மெய்நிகர் மாநாடு 2020 செப்டம்பர் 28 அன்று இந்தியாவால் நடத்தப்படும். 2. தொடர் உயர்மட்ட பேச்சுவார்த்தைகளால் வலுவடைந்துள்ள இந்திய–டென்மார்க் இருதரப்பு உறவு, வரலாற்று தொடர்புகள், பொதுவான ஜனநாயக மரபுகள் மற்றும் பிராந்திய மற்றும் சர்வதேச அமைதி மற்றும் நிலைத்தன்மைக்கான பொதுவான ஆர்வம் ஆகியவற்றல் கட்டமைக்கப்பட்டுள்ளது. 3. 2016-இல் 2.82 பில்லியன் அமெரிக்க டாலர்களாக இருந்த இந்தியா மற்றும் டென்மார்க் இடையேயான இருதரப்பு சரக்கு மற்றும் சேவைகள் வர்த்தகம், 2019-இல் 30.49 சதவீதம் உயர்ந்து 3.68 பில்லியன் அமெரிக்க டாலர்களாக இருந்தது. கப்பல், புதுப்பிக்கத்தக்க எரிசக்தி, சுற்றுச்சூழல், வேளாண்மை, உணவுப் பதப்படுத்துதல், திறன்மிகு நகர்ப்புற வளர்ச்சி ஆகிய துறைகளில் சுமார் 200 டென்மார்க் நிறுவனங்கள் இந்தியாவில் முதலீடு செய்துள்ளன. 'மேக் இன் இந்தியா' திட்டத்தின் கிழ் பல்வேறு முக்கிய டென்மார்க் நிறுவனங்கள் புதிய தொழிற்சாலைகளை நிர்மாணித்துள்ளன. டென்மார்க்கின் தகவல் தொழில்நுட்பம், புதுப்பிக்கத்தக்க எரிசக்தி மற்றும் பொறியியல் துறைகளில் சுமார் 25 இந்திய நிறுவனங்கள் செயலாற்றுகின்றன. 4. இந்தியா மற்றும் டென்மார்க் இடையே அறிவுசார் சொத்துரிமை தொடர்பான ஒப்பந்தம் ஒன்று மெய்நிகர் மாநாட்டின் போது கையெழுத்தாகிறது. சர்வதேச சூரிய சக்தி கூட்டணியில் டென்மார்க் இணைவது இன்னொரு பெரிய நிகழ்வாகும். 5. இரு நாடுகளுக்கிடையே நீண்டகாலமாக நிலவி வரும் நட்புறவுக்கான கட்டமைப்பை விரிவாக ஆய்வு செய்யவும், இருதரப்புக்கும் பொதுவான முக்கிய விஷயங்களில் இன்னும் வலுவான மற்றும் ஆழமான உறவுக்கான வழிகளைக் கண்டறியவும் இந்த மெய்நிகர் மாநாடு இரு தலைவர்களுக்கும் வாய்ப்பினை அளிக்கும். —–
ஜம்மு காஷ்மீர் மாநிலத்தில் அமர்நாத் புனித யாத்திரை மேற்கொண்ட பக்தர்கள் மீது நடத்தப்பட்டுள்ள தாக்குதலுக்கு பிரதமர் கண்டனம்; ஜம்மு காஷ்மீர் மாநில ஆளுநர் மற்றும் முதல் அமைச்சரிடம் உரையாடினார்; தேவையான அனைத்து உதவிகளும் செய்யப்படும் என்று உறுதியளித்தார்.

ஜம்மு காஷ்மீர் மாநிலத்தில் அமர்நாத் புனித யாத்திரை மேற்கொண்ட பக்தர்கள் மீது நடத்தப்பட்டுள்ள தாக்குதலுக்கு பிரதமர் திரு. நரேந்திர மோடி கடும் கண்டனம் தெரிவித்துள்ளார். இது தொடர்பாக ஜம்மு காஷ்மீர் மாநில ஆளுநர் திரு. என். என். வோஹ்ரா மற்றும் முதல் அமைச்சர் மெஹபூபா முப்தி ஆகியோரிடம் தொலைபேசி மூலம் தொடர்பு கொண்டு உரையாடிய பிரதமர் தேவையான அனைத்து உதவிகளும் செய்யப்படும் என்று உறுதி அளித்தார். “இது போன்று வெறுப்பூட்டும் செயல்களுக்கும் கோழைத்தனமான தாக்குதலுக்கும் இந்தியா என்றும் அடிபணியாது. ஜம்மு காஷ்மீர் மாநிலத்தில் நடத்தப்பட்ட இந்த தாக்குதலில் தனது அன்புக்கு உரியவர்களை பறிகொடுத்தவர்களுக்கு எனது இரங்கல்கள். காயமடைந்தவர்கள் விரைவில் குணமடையை பிரார்த்தனை செய்கிறேன். ஜம்மு காஷ்மீர் மாநிலத்தில் அமர்நாத் புனித யாத்திரை மேற்கொண்ட பக்தர்கள் மீது நடத்தப்பட்டுள்ள இந்த கொடூர தாக்குதல் வார்த்தைகளால் விவரிக்க முடியாத வலியை அளித்துள்ளது. இந்த கொடூர செயலுக்கு அனைவருமே கடும் கண்டனம் தெரிவிப்பர். ஜம்மு காஷ்மீர் மாநில ஆளுநர் மற்றும் முதல் அமைச்சரிடம் தொலைபேசியில் தொடர்பு கொண்டு உரையாடினேன், தேவையான அனைத்து உதவிகளும் செய்யப்படும் என்று உறுதி அளித்துள்ளேன்”, என்று பிரதமர் குறிப்பிட்டுள்ளார்.
ஜப்பான் பிரதமருடன் பிரதமர் மோடி சந்திப்பு

ஜப்பான் சென்ற பிரதமர் மோடி அங்கு ஜப்பான் பிரதமர் பூமியோ கிஷிடாவை சந்தித்துப் பேசினார். தொடர்ந்து பிரதமர் மோடிக்கு ஜப்பான் பிரதமர் கிஷிடா இரவு விருந்து வழங்கினார். பல்வேறு துறைகளிலும் இருதரப்பு உறவுகளை மேம்படுத்துவது தொடர்பாக ஆலோசனை நடத்திய இருவரும், உலகளாவிய பிரச்சினைகள் குறித்தும் ஆக்கப்பூர்வமான விவாதங்களை நடத்தினர். இந்தியா, ஜப்பான் இடையே வளர்ந்து வரும் பொருளாதார உறவுகள் குறித்து இருநாட்டு தலைவர்களும் பரஸ்பரம் பாராட்டுகளை தெரிவித்துக் கொண்டனர். அப்போது, விரைவுசக்தி திட்டம் மூலம் வெளிநாட்டினர் இந்தியாவில் எளிதாக முதலீடு செய்யும் வகையில் வணிகத் தளவாடங்களை மேம்படுத்த இந்திய அரசு எடுத்துள்ள நடவடிக்கைகள் பற்றி பிரதமர் மோடி எடுத்துரைத்தார். ஜப்பான் நிறுவனங்கள் அதிக அளவில் இந்தியாவில் முதலீடு செய்ய முன்வர வேண்டும் என பிரதமர் மோடி வலியுறுத்தினார்.
நாடு முழுவதும் கொண்டாடப்படும் பல்வேறு பண்டிகைகளை முன்னிட்டு பிரதமர் நாட்டு மக்களுக்கு வாழ்த்து

நாடு முழுவதும் கொண்டாடப்படும் பண்டிகைகளை முன்னிட்டு நாட்டு மக்கள் அனைவருக்கும் பிரதமர் நரேந்திர மோடி தனது வாழ்துகளை தெரிவித்துக் கொண்டார். இது தொடர்பாக டுவிட்டர் தளத்தில் அவர் வெளியிட்டுள்ள தொடர்ச்சியான பதிவுகளில் இந்த பண்டிகைகள் நமது வாழ்வில் உற்சாகத்தையும் மகிழ்ச்சியையும் ஏற்படுத்தட்டும் என கூறியுள்ளார். “இந்தியா முழுவதும் நாம் பல்வேறு பண்டிகைகளை கொண்டாடும் நேரத்தில் நமது குடிமக்களுக்கு எனது வாழ்த்துகள். இந்த பண்டிகைகள் நமது வாழ்வில் உற்சாகத்தையும் வளத்தையும் கொண்டு வரட்டும். குஜராத்தில் உள்ள அனைத்து நண்பர்களுக்கும் உத்தராயணத்தை முன்னிட்டு வாழ்த்துகள். மாக் பிகுவை முன்னிட்டு அசாம் மக்கள் அனைவருக்கும் வாழ்த்துகள். போகியை கொண்டாடும் அனைவருக்கும் எனது வாழ்த்துகள். இந்த நாள் அனைவரது வாழ்விலும் மகிழ்ச்சியை கொண்டுவரட்டும். தமிழ் நாட்டு மக்களுக்கு என் இதயம் கனிந்த வாழ்த்துகள். மகர சங்கராந்தியில் நான் எனது இதயபூர்வமான வாழ்த்துகளை தெரிவித்துக் கொள்கிறேன்” என்று பிரதமர் குறிப்பிட்டுள்ளார். டுவிட்டர் பதிவுகளில் பல்வேறு மொழி பேசும் மக்களுக்கு அந்தந்த மொழியிலேயே பிரதமர் வாழ்த்துகளை தெரிவித்துள்ளார்.
கார்கில் ராணுவ வீரர்களுடன் பிரதமர் தீபாவளியைக்  கொண்டாடவுள்ளார்

நமது துணிச்சல் மிக்க ராணுவ வீரர்களுடன் தீபாவளியைக் கொண்டாடவுள்ள.பிரதமர் திரு நரேந்திர மோடி கார்கில் சென்றுள்ளார். ட்விட்டர் செய்தியில் பிரதமர் அலுவலகம் கூறியிருப்பதாவது: “பிரதமர் திரு @நரேந்திரமோடி கார்கில் சென்றுள்ளார், அங்கு அவர் நமது துணிச்சலான வீரர்களுடன் தீபாவளியைக் கொண்டாடுவார்.”
லால் கிலா மைதானத்தில் நடைபெற்ற தசரா விழாவில் பிரதமர் பங்கேற்பு

புது தில்லியில் உள்ள லால் கிலா மைதானம் 15 ஆகஸ்ட் பூங்காவில் இன்று நடைபெற்ற தசரா விழாவில் பிரதமர் திரு. நரேந்திர மோடி பங்கேற்றார். லவ-குசா ராம்லீலா குழு ஏற்பாடு செய்திருந்த ராம் லீலா நாடகத்தை பிரதமர் பார்வையிட்டார். இந்த விழாவின் போது தீயதை நல்லது வெல்லும் என்பதை எடுத்துரைக்கும் வகையில் ராவணன், கும்பகர்ணன் மற்றும் மேக்நாத்தின் பெரிய உருவங்கள் எரிக்கப்பட்டதையும் கண்டுகளித்தார். இந்த நிகழ்ச்சியில் குடியரசுத் தலைவர் திரு. ராம் நாத் கோவிந்த் உள்ளிட்ட பிரமுகர்களும் உடன் இருந்தனர்.
நாட்டிலேயே முதன்முறையாக ஓட்டுநர் இல்லாத மெட்ரோ ரயில் சேவையை தில்லி மெட்ரோவின் மஜந்தா மார்க்கத்தில் வரும் 28-ஆம் தேதி பிரதமர் துவக்கி வைக்கிறார்

இந்தியாவில் முதன் முறையாக ஓட்டுநர் இல்லாமல் இயக்கப்படும் ரயில் சேவையை தில்லி மெட்ரோவின் மஜந்தா மார்க்கத்திலும் (மேற்கு ஜனக்புரி – தாவரவியல் பூங்கா), விமான நிலைய மார்க்கத்தில் முழுவதுமாக இயங்கக்கூடிய தேசியப் பொதுப் போக்குவரத்து அட்டை சேவையையும் பிரதமர் திரு. நரேந்திர மோடி 2020 டிசம்பர் 28 அன்று காலை 11 மணிக்கு காணொலி வாயிலாகத் தொடங்கி வைப்பார். புதிய வகையான இந்தத் தொழில்நுட்பங்களின் வாயிலாகப் புதியதொரு பயண அனுபவத்தையும், மேம்படுத்தப்பட்ட இணைப்பையும் பெறலாம். முழுவதும் தானியங்கி முறையில் இயங்குவதால் ஓட்டுநர் இல்லாத இந்த ரயில்களில் மனிதத் தவறுகள் களையப்படுகின்றன. மஜந்தா மார்க்கத்தில் இந்தச் சேவை துவக்கப்பட்ட பிறகு தில்லி மெட்ரோவின் பிங்க் மார்க்கத்திலும் 2021-ஆம் ஆண்டு மத்தியில் ஓட்டுநர் இல்லாத ரயில் சேவை இயக்கப்படும் என்று எதிர்பார்க்கப்படுகிறது. விமான நிலையத்தில் முழுவதும் செயல்படுத்தப்படும் தேசியப் பொதுப் போக்குவரத்து அட்டையின் மூலம் ரூபே பற்று அட்டை வைத்திருப்பவர்கள் இந்த மார்க்கத்தில் புதிய போக்குவரத்து அட்டையைப் பயன்படுத்திப் பயணம் செய்யலாம். வரும் 2022-ஆம் ஆண்டுக்குள் தில்லி மெட்ரோ ரயில்கள் அனைத்திலும் இந்தச் சேவை விரிவுபடுத்தப்படும். —–
ராணி லட்சுமிபாய் பிறந்தநாளில் பிரதமர் அவருக்கு புகழாரம்

ராணி லட்சுமிபாயின் பிறந்தநாளான இன்று, பிரதமர் திரு.நரேந்திர மோடி அவருக்கு புகழஞ்சலி செலுத்தியுள்ளார். பிரதமர் பகிர்ந்துள்ள டுவிட்டர் பதிவில், “வீரமங்கை ராணி லட்சுமிபாய், முதல் சுதந்திரப் போராட்டத்தில் பெரும் வீரத்துடன் போரிட்டார். இந்தப் பிறந்தநாளில், அவரது துணிவை நினைவு கூர்ந்து, புகழாரம் செலுத்துவோம். அவர் காட்டிய வீரம் நமது நாட்டு மக்களுக்கு என்றும் உத்வேகத்தைத் தரும்” என்று கூறியுள்ளார்.
ஜிசாட்-11 செயற்கைக்கோள் வெற்றிகரமாக செலுத்தப்பட்டது – இஸ்ரோ விஞ்ஞானிகளுக்குப் பிரதமர் வாழ்த்து

ஜிசாட்-11 செயற்கைக்கோள் வெற்றிகரமாக செலுத்தப்பட்டதை முன்னிட்டு இஸ்ரோ விஞ்ஞானிகளுக்குப் பிரதமர் திரு.நரேந்திர மோடி வாழ்த்துத் தெரிவித்துள்ளார். “நமது விண்வெளித் திட்டத்தின் முக்கிய மைல் கல்லாக அமைந்துள்ள இந்த சாதனை தொலைதூரப் பகுதிகளை இணைத்து கோடிக்கணக்கான இந்தியர்களின் வாழ்க்கையில் மாற்றத்தைக் கொண்டு வரும். இந்தியாவின் மிக அதிக எடைகொண்ட மிக நவீனமானதுமான தகவல் தொடர்பு செயற்கைக்கோள் ஜிசாட்-11-ஐ வெற்றிகரமாக செலுத்தியதை முன்னிட்டு இஸ்ரோ விஞ்ஞானிகளுக்கு எனது வாழ்த்துக்கள். புதிய கண்டுபிடிப்புகள், உயர் தரத்தை அமைப்பது, சாதனைகள் மற்றும் வெற்றிகள் புரியும் நமது விஞ்ஞானிகள் குறித்து, இந்தியா பெருமிதம் கொள்கிறது. அவர்களுடைய மெச்சத்தக்கப்பணி ஒவ்வொரு இந்தியரையும் ஈர்க்கிறது” என்று பிரதமர் தமது வாழ்த்துச் செய்தியில் கூறியுள்ளார்.
விண்வெளி ஆய்வு, அறிவியல் மற்றும் பயன்பாடு குறித்த இந்தியா – புருனே இடையிலான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்

பிரதம மந்திரி திரு. நரேந்திர மோடி தலைமையில் மத்திய அமைச்சரவைக் குழுக் கூட்டம் புதன்கிழமை நடைபெற்றது. அதில் இந்தியாவுக்கும் புருனே நாட்டுக்கும் இடையில் விண்வெளி ஆய்வு, அறிவியல், செயற்கைக்கோள் தகவல் தடமறிதல், தகவல் பெறுதல் உள்ளிட்ட செயல்பாடுகள் குறித்த புரிந்துணர்வு ஒப்பந்தம் குறித்து விவரிக்கப்பட்டது. இந்த ஒப்பந்தம் 2018, ஜூலை 19ம் தேதி கையெழுத்தானது. பலன்கள்: இந்த ஒப்பந்தம் இந்தியாவின் ராக்கெட் மற்றும் செயற்கைக்கோள்களை இயக்குவது, பராமரிப்பது, தரைதளத்தின் நிலையத்துடனான இணைப்பை விரிவுபடுத்துதல் வழிசெய்யும். புருனே நாட்டின் அதிகாரிகள், மாணவர்களுக்கு உரிய பயிற்சி அளிப்பதன் மூலம் விண்வெளி தொழில்நுட்ப நடவடிக்கைகளில் இந்தியா தனது நிபுணத்துவம், அனுபவம் ஆகியவற்றைப் பகிர்ந்துகொள்ளவும் துணை புரியும். இந்த உடன்பாட்டின் மூலம் புருனே நாட்டுடனான ஒத்துழைப்பு இந்தியாவின் தரைக் கட்டுப்பாட்டு நிலையத்தை இயக்கி, பராமரித்து விரிவுபடுத்துவதற்கும் உதவும். இதன் மூலம் அனைத்துப் பகுதிகளும் பிரிவுகளும் பலன்பெறும். தரைக்கட்டுப்பாட்டு நிலையத்தில் புதிய ஆய்வு நடவடிக்கைகளுக்கு உத்வேகம் கிடைக்கவும், விண்வெளித் தொழில்நுட்பப் பயன்பாடுகளில் உரிய பயிற்சிக்கும் இந்தப் புரிந்துணர்வு ஒப்பந்தம் வழியமைக்கும்.
உலக சுற்றுச்சூழல் தின கொண்டாட்டத்தில் பிரதமர் உரையாற்றுகிறார்

உலக சுற்றுச்சூழல் தினத்தையொட்டி புதுதில்லியில் நாளை நடைபெறவுள்ள கொண்டாட்டத்தில் பிரதமர் திரு.நரேந்திர மோடி உரையாற்றுகிறார். ராஜ்பத் புல்வெளியில் அமைக்கப்பட்டுள்ள கண்காட்சியையும் பிரதமர் பார்வையிடுவார். இந்த ஆண்டுக்கான உலக சுற்றுச்சூழல் தின மையக்கருத்து பிளாஸ்டிக் மாசினை ஒழிப்போம் என்பதாகும். சுற்றுச்சூழல் தினத்தின் 43-ஆவது சர்வதேச நிகழ்ச்சியை இந்தியா நடத்துகிறது. சுற்றுச்சூழல் துறை அமைச்சர்கள், ஐக்கிய நாடுகளின் பிரதிநிதிகள், பல்வேறு தொழில் அமைப்புகளின் உறுப்பினர்கள் உள்ளிட்டோர் இந்த நிகழ்ச்சியில் பங்கேற்பார்கள். பிரதமர் தமது 44-ஆவது மன் கி பாத் நிகழ்ச்சியில் உலக சுற்றுச்சூழல் தின கொண்டாட்டத்தை இந்தியா நடத்துவது, பருவநிலை மாற்றம் தொடர்பான விவகாரங்களை சமாளிப்பதில் இந்தியா தலையாய நாடாக உருவெடுத்து வருவதற்கு கிடைத்த அங்கீகாரம் என்று குறிப்பிட்டிருந்தார். —-